[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Virinoj c\u0302e protesto en la placo Woodford en la c\u0302efurbo Portospeno, Trinidado, en 2016. La protesto ekestis kiam la urbestro, Raymond Tim Kee, kulpigis la japanan ludiston de s\u0302taltamburo Asami Nagakiya, kiu estis trovita murdita la 10-an de februaro 2016. Foto de Janine Mendes-Franco, uzata kun permeso."}, {"text_idx": "#000006", "text": "En la Internacia Tago de Virinoj, kiam homoj en la tuta mondo fokusig\u0302as pri strebado al egaleco kaj celebrado de la atingoj de virinoj kaj denuncado de genra diskriminacio, Trinidado kaj Tobago fokusig\u0302as pri la sekureco de virinoj en la kunteksto de zorgigaj indicoj de genrobazita perforto en la lando."}, {"text_idx": "#000007", "text": "15 lokaj grupoj de la civila socio, inkluzive de organizaj\u0302oj por feminismo, homaj rajtoj, GLAT+ kaj socia justeco, gvidis \u201cMars\u0302on por Virinoj\u201d la 8-an de marto."}, {"text_idx": "#000009", "text": "This country has seen women soar in all spheres of life, from media, politics, law enforcement and business, all the way to the Presidency. [...]"}, {"text_idx": "#000010", "text": "But many women in this country have also been suffering in silence [...] many have endured and still endure violence."}, {"text_idx": "#000011", "text": "C\u0302i tiu lando vidis la kreskon de virinoj en c\u0302iuj sferoj de la vivo, ekde komunikilaro, politiko, leg\u0302a polico kaj komerco, g\u0302is prezidenteco. [...]"}, {"text_idx": "#000012", "text": "Sed multaj virinoj en c\u0302i tiu lando ankau\u0306 suferas silente [...] multaj spertis kaj ankorau\u0306 spertas perforton."}, {"text_idx": "#000013", "text": "La du plej grandaj fres\u0302dataj murdoj de virinoj je alta nivelo, tiuj de Ashanti Riley, kiu estis kidnapita de s\u0302oforo de au\u0306to private luprenita, kaj Andrea Bharatt, kiu estis vidita viva por la lasta fojo kiam s\u0302i kaj s\u0302ia amiko eniris au\u0306ton kun falsa taksia kodo, igis homojn multe pli konsciaj pri la urg\u0302eco de tiu problemo."}, {"text_idx": "#000014", "text": "Sekve de c\u0302i tiuj du murdoj, anoj de Trinidado kaj Tobago pledis por la entrepreno de konkretaj pas\u0302oj cele al la protektado de virinoj. G\u0302is nun, la parlamento aprobis la leg\u0302projekton Evidence Bill, kiu enkondukas pli modernajn mekanismojn por kolektado de pruvoj en krimaj procesoj, kaj aprobis pipro-sprajon kiel ilon por sindefendo, igante multajn homojn demandi al si, c\u0302u la mortoj de tiuj c\u0302i du junaj virinoj finfine markis turnopunkton rilate tion, kion civitanoj pretas fari."}, {"text_idx": "#000015", "text": "Premo fare de civitanoj kaj grupoj de la civila socio \u2013 inkluzive de la Mars\u0302o por Virinoj okazinta la 8-an de marto \u2013 restis konstanta. La mars\u0302o, kunlabora strebo inter diversaj grupoj de la civila socio, inkluzive Womantra, CAISO, Conflict Women, Act for Change TT kaj la Reto de NRO-oj de TT por la Progreso de Virinoj, kunvenis c\u0302e la c\u0302efa trafiknodo de Portospeno kaj finis antau\u0306 la Rug\u0302a Domo, la sidejo de la parlamento de Trinidado kaj Tobago, kie la partoprenantoj petis membrojn de la registaro kaj de la opozicio \u201ctuj agadi kontrau\u0306 genrobazita perforto\u201d."}, {"text_idx": "#000016", "text": "Multaj retumantoj \u2013 inkluzive virojn \u2013 ankau\u0306 afis\u0302is videojn klarigante kial ili \u201ciras mars\u0302i\u201d."}, {"text_idx": "#000017", "text": "Virino c\u0302e protesto en la placo Woodford en Portospeno la 12-an de februaro 2016, post kiam la japana ludisto de s\u0302taltamburo Asami Nagakiya estis trovita murdita. S\u0302ia afis\u0302o, \u201cInstruu al niaj filoj ne molesti virinojn\u201d, priparolas la kernon de la genrobazita perforto en Trinidado kaj Tobago. Foto de Janine Mendes-Franco, uzata kun permeso."}, {"text_idx": "#000018", "text": "En la spirito de la c\u0302i-jara temo de la Internacia Tago de Virinoj #ChooseToChallenge [#ElektuDefii], multaj trinidadaj virinoj parolis malferme, inkluzive la prezidenton Paula-Mae Weekes, kies publika silento en la tempo de la mortoj de la junaj virinoj estigis multan kritikon en sociaj medioj. Dum s\u0302i taksis ke estas \u201cjuste kaj perfekte kompreneble en socio kiu alkutimig\u0302is al tuja reago kaj socimedia ekscitig\u0302o\u201d, la prezidento klarigis, ke la socio devas alpreni parton de la respondeco pro la produktado de la tipo de viroj kiuj faras tiajn abomenajn krimojn."}, {"text_idx": "#000019", "text": "Dum la tri jaroj de s\u0302ia prezidenteco, 155 virinoj perdis siajn vivojn pro genrobazita perforto; dau\u0306ra defendo fare de vigla voc\u0302donantaro, diris s\u0302i, helpus krei etoson kiu ebligus transformivan s\u0302ang\u0302on kiam temas pri sekureco kaj bonfarto de la virinoj de la lando."}, {"text_idx": "#000021", "text": "If we want to see change, we need to continue challenging the systems that impact us negatively. We need to continue pressing for legislation that takes into consideration our various issues and challenges."}, {"text_idx": "#000022", "text": "I am grateful to be alive at a time when women are collectively speaking up and out against the atrocities we face. No longer willing to suffer in silence. No longer ashamed or afraid to demand the right to live lives free of violence with access to education, healthcare and opportunities for empowerment."}, {"text_idx": "#000023", "text": "Se ni volas vidi s\u0302ang\u0302on, ni devas dau\u0306re defii la sistemojn kiuj trafas nin malfavore. Ni devas dau\u0306re premi por leg\u0302aro kiu konsideras niajn diversajn problemojn kaj defiojn."}, {"text_idx": "#000024", "text": "Mi estas dankema pro tio ke mi plu vivas, en tempo en kiu virinoj kolektive levas la voc\u0302on kaj denuncas la abomenaj\u0302ojn kiujn ni alfrontas. Ni ne plu volas suferi silente. Ni ne plu hontas au\u0306 timas postuli la rajton vivi vivojn senperfortajn, kun aliro al edukado, sanzorgado kaj oportunoj por enpovigo."}, {"text_idx": "#000026", "text": "Gender-based violence and domestic violence are no longer \u2018not my business\u2019 in Trinidad and Tobago; now they are everybody\u2019s business. They are being seen for what they are\u2014crimes against women. Crimes that are no longer culturally accepted. Crimes that can no longer be buffered with an apology or easily dismissed."}, {"text_idx": "#000027", "text": "These crimes have been hurting this country\u2019s women and doing unspeakable damage to the heart of this nation\u2014which women undoubtedly are."}, {"text_idx": "#000028", "text": "Genrobazita perforto kaj hejma perforto ne plu estas \u201cne koncernas min\u201d-afero en Trinidado kaj Tobago; nun ili estas afero de c\u0302iuj. Ili estas vidataj kiel tio, kio ili estas \u2013 krimoj kontrau\u0306 virinoj. Krimoj kiuj ne plu estas kulture akceptataj. Krimoj kiuj ne povas plu esti moderigitaj per pardonpeto au\u0306 facila forj\u0302eto."}, {"text_idx": "#000029", "text": "C\u0302i tiuj krimoj vundas la virinojn de c\u0302i tiu lando kaj faras nepriskribeblan damag\u0302on al la koro de c\u0302i tiu nacio \u2013 kio la virinoj sendube estas."}, {"text_idx": "#000030", "text": "Civitanaj komunikilojHomaj rajtojJuroPolitikoProtestoVirinoj kaj socia sekso"}, {"text_idx": "#000032", "text": "Post COP26, karibia starpunkto pri klimata maljusteco kaj \u201c1,5 por resti viva\u201d"}, {"text_idx": "#000033", "text": "Defendo de la malgrandaj insulaj evoluantaj s\u0302tatoj c\u0302e COP26 fare de la c\u0302efministrino de Barbado Mia Mottley igas s\u0302in regiona rokstelulino"}, {"text_idx": "#000037", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000040", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000041", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000042", "text": "Speciala danko al niaj multaj subtenantoj"}]